**Informácie k 1. sv. prijímaniu pre rodičov detí**

**1. skupina: 19.05.2024: 10:45  
(ZŠ Belehradská 3.A, ZŠ Bruselská, CZŠ Juhoslovanská)**

**13.05.2024 (pondelok)**

**V pondelok 13.05. od 18:15 do 18:40 pred a po detskej svätej omši do 19:45** bude rodičovský výbor **vydávať šaty v kostole - detská miestnosť -** spoločné oblečenie detí k PSP. **Katechéza v pondelok** **pred detskou svätou omšou nebude.** Za požičanie šiat je potrebné **zaplatiť zálohu 20,00 € - pri preberaní šiat. Šaty sa budú povinne vracať v pondelok 20.05.** pred a po detskej svätej omši v rovnakom čase ako bolo prevzatie. **Pri vrátení nepoškodených šiat Vám bude vrátená záloha 20,00 €.** **Čistenie šiat zabezpečuje farnosť. Pod šaty odporúčame deťom obliecť biele tričko (nátelník) - nie košele.**

**14.05.2024 (utorok)**

**Dňa 14.05. sa od 17:15 do 18:30 v kostole sv. Dominika Savia uskutoční nácvik** detí na PSP (1. skupina). **Účasť dieťaťa povinná,** (ospravedlňuje reálna nemožnosť) - účasť rodiča dobrovoľná.

**17.05.2024 (piatok)**

**V piatok 17.05. bude dopoludnia od 10:00 - 11:30 upratovanie (ženy z kostola) a od 19:30 do 20:00** sa uskutoční**zdobenie kostola**. Prosíme rodičov - dobrovoľníkov, ktorí chcú prísť pomôcť, aby sa nahlásili rodičovskému výboru do 13.05..

**18.05.2024 (sobota)**

**Prvú sviatosť zmierenia** absolvujú deti 1. skupiny **v sobotu 18.05. o 10:45.** **Deti prídu do kostola najskôr** (birmovanie bude v kostole o 09:00) **od 10:35 do 10:40**. **Prosíme rodičov, (aspoň jeden rodič) aby dodržali čas príchodu!** Deti prídu oblečené slušne - slávnostne, ale nie v šatách zapožičaných na PSP! V sobotu je potrebné doniesť:

1. **Májové kvetinky** (májová aktivita detí)
2. **Hriechy, ktoré si deti samé napísali na papier!**
3. **Krstnú košieľku a sviečku.** (z krstu dieťaťa)

Májové kvetinky deti odovzdajú v kostole - budú súčasťou obetných darov - napísať meno a priezvisko. Po slávnosti PSP v nedeľu ich deti dostanú späť. Po vyspovedaní všetkých detí bude nasledovať obnova krstných sľubov, na ktorú je potrebnákrstná košieľka a sviečka   
(z krstu dieťaťa - kto nemá nech nové nekupuje). Po skončení obradu bude možnosť pre rodičov a iných rodinných príslušníkov pristúpiť k sviatosti zmierenia. Sviatosť zmierenia (sv. spoveď) môžu rodičia absolvovať aj v iných farnostiach skôr, **prvoprijímajúce deti však len v sobotu 18.05. v našej farnosti. Deti si ešte v sobotu zopakujú nácvik na nedeľu. Predpokladaný koniec je približne do 12:30.**

**19.05.2024 (nedeľa)**

**V deň PSP** **nedeľu 19.05. prídu deti do kostola od 10:25 do 10:35.** **Prosíme rodičov, aby skutočne dodržali čas príchodu!** **Spoločne**  **s nimi prichádzajú aj 4 rodinní príslušníci,** (z dôvodu počtu detí a kapacity kostola pripadajú **na 1 dieťa 4 miesta na sedenie pre jeho rodinných** **príslušníkov v kostole - dole v laviciach).** Ľudia sa na miesta usádzajú do 10:35. **Po 10:35 môžu vstúpiť do kostola a zaujať miesto v hlavnej časti kostola aj na chóre ďalší členovia rodín a prítomní na slávnosti.**

**Fotografovanie a filmovanie počas svätej omše je zakázané!**

Po svätej omši bude nasledovať ešte spoločné fotografovanie detí po skupinách, prípadne aj s rodinnými príslušníkmi, ktoré bude trvať do 12:30 - podľa potreby. **Pamiatku, fotografie, video (USB kľúč) si rodičia prevezmete 03.06. po detskej svätej omši (1.skupina) a 17.06. po záverečnej detskej svätej omši (2. skupina). Prosíme** rodičov a prítomných hostí, aby **rešpektovali pokyny** usporiadateľov.

**2. skupina: 02.06.2024: 10:45**

**(ZŠ Belehradská 3.B.,C.,D. + Iné školy)**

Program pre 2. skupinu bude takmer rovnaký - posun o 2 týždne. **Termín a čas nácviku detí v utorok 28.05. o 17:15 - 18:30.**